钦定古今图书集成/明伦汇编/宫闱典/第033卷 > 成帝杜皇后
## 钦定古今图书集成/明伦汇编/宫闱典/第033卷 > 成帝杜皇后

按《晋书后妃传》：“成恭杜皇后，讳陵阳，京兆人，镇南将
军预之曾孙也。父乂，见《外戚传》。成帝以后奕世名德，
咸康二年，备礼拜为皇后，即日入宫，帝御太极前殿，
群臣毕贺。昼漏尽悬籥，百官乃罢。后少有姿色，然长
犹无齿，有来求婚者，辄中止。及帝纳采之日，一夜齿

年，无子。先是，三吴女子相与簪白花，望之如素柰。传
言天公织女死，为之著服。至是而后崩。帝下诏曰：“吉
凶典仪，诚宜备设，然丰约之度，亦当随时，况重壤之
下，而崇饰无用耶！今山陵之事，一从节俭，陵中唯絜
扫而已，不得施涂车刍灵。”有司奏造《凶门柏历》及调
挽郎，皆不许，又禁远近遣使。明年元会，有司奏废乐，
诏废管弦，奏金石如故。孝武帝立宁康二年，以后母
裴氏为广德县君。裴氏名穆，长水校尉绰孙，太傅主
簿遐女，太尉王夷甫外孙，中表之美，高于当世。遐随
东海王越遇害，无子，唯穆渡江，遂享荣庆，立第南掖
门外，世所谓杜姥宅云。